વિચાર પુષ્પ: દરેક મનુષ્યને બીજાને સલાહ આપવી ગમે છે અને તકલીફએ છે કે દરેક મનુષ્યને સલાહ સાંભળવી ગમતી પણ નથી. બધાની ભૂલ બતાવવા કરતા આપણે આપણી ભૂલ શોધી નાખીએ તો બીજા આપણી પાસે ભૂલો નહિ કરે. એકવાર એક મ્યુઝિક બેન્ડમાં બે સંગીત વગાડનારા વાતો કરી રહ્યા હતા, એક ભાઈએ બીજાને કહ્યું તમે જયારે સંગીત વગાડતા હોવ ત્યારે તમારે મારી સામે જોતા રહેવું જેથી કરીને કોઈ ભૂલ થતી હોય તો તો હું ઈશારો કરી દઈશ. પણ પેલા ભાઈ વધુ હોશિયાર હતા તેમણે તેને કહ્યું કે, આપણે એકબીજા સામે જોવાની જરૂર ત્યારે જ પડશે જયારે આપણે આપણું પોતપોતાનું વાજિંત્ર બરાબર ના વગાડી રહ્યા હોઈએ. એટલે મારા મતે આપણે બંનેએ આપણું પોતપોતાનું વાજિંત્ર બરાબર વગાડવું જોઈએ અને તેની પર જ ધ્યાન આપવું જોઈએ, જેથી આપણને એકબીજાની ભૂલ બતાવવાની જરૂર નહિ રહે. સાવ સરળ લાગતી આ વાતમાં કદાચ મનુષ્ય વ્યવહારનો સાચો સાર છુપાયેલો છે.